საქართველოს პრეზიდენტის 
ბრძანებულება №527

2005 წლის 22 ივნისი 
ქ. თბილისი

საქართველოს შინაგან საქმეთა სამინისტროს საპატრულო პოლიციის დეპარტამენტის მოსამსახურეთა ფორმის ტანსაცმლისა და ატრიბუტიკის შესახებ

„პოლიციის შესახებ“ საქართველოს კანონის 28-ე მუხლის პირველი პუნქტის საფუძველზე დამტკიცდეს საქართველოს შინაგან საქმეთა სამინისტროს საპატრულო პოლიციის დეპარტამენტის მოსამსახურეთა ფორმის ტანსაცმელი და ატრიბუტიკა დანართის მიხედვით.

მ. სააკაშვილი

საქართველოს შინაგან საქმეთა სამინისტროს საპატრულო პოლიციის დეპარტამენტის მოსამსახურეთა ფორმის ტანსაცმელი და ატრიბუტიკა

პლანშეტი №1
1. ყოველდღიური საგაზაფხულო-საშემოდგომო ფორმა – შავი ფერის შარვალი და შავი ფერის ქურთუკი, შავი ფერის წინაფრიანი ქუდი, ღია ლურჯი პერანგი, შავი ჰალსტუხი, შავი ფერის ფეხსაცმელი; წოდების შესაბამისი ატრიბუტიკა და ფურნიტურა.

2. ყოველდღიური საგაზაფხულო-საშემოდგომო ფორმა – შავი ფერის შარვალი და შავი ფერის დათბუნებული სვიტერი, შავი ფერის წინაფრიანი ქუდი, ღია ლურჯი პერანგი, შავი ჰალსტუხი, შავი ფერის ფეხსაცმელი; წოდების შესაბამისი ატრიბუტიკა და ფურნიტურა.

3. ყოველდღიური საგაზაფხულო-საშემოდგომო ფორმა – ყვითელი ფერის საწვიმარი ლაბადა, შავი ფერის შარვალი და შავი ფერის ქურთუკი, შავი ფერის წინაფრიანი ქუდი, ღია ლურჯი პერანგი, შავი ჰალსტუხი, შავი ფერის ფეხსაცმელი; წოდების შესაბამისი ატრიბუტიკა და ფურნიტურა.
[image: image1.png]



პლანშეტი №2

1. ყოველდღიური საზაფხულო ფორმა – შავი ფერის შარვალი, შავი ფერის კეპი, ღია ლურჯი პერანგი მოკლე სახელოთი, შავი ფერის ფეხსაცმელი; წოდების შესაბამისი ატრიბუტიკა და ფურნიტურა.

2. ყოველდღიური საზაფხულო ფორმა – შავი ფერის შარვალი, შავი ფერის წინაფრიანი ქუდი, ღია ლურჯი პერანგი გრძელი სახელოთი, შავი ჰალსტუხი, შავი ფერის ფეხსაცმელი; წოდების შესაბამისი ატრიბუტიკა და ფურნიტურა.

პლანშეტი №3

1. ყოველდღიური ზამთრის ფორმა – შავი ფერის შარვალი, შავი ფერის წინაფრიანი დათბუნებული ქუდი, შავი ფერის გრძელი დათბუნებული ქურთუკი, ღია ლურჯი პერანგი, შავი ფერის ჰალსტუხი, შავი ფერის ნახევრად მაღალყელიანი ფეხსაცმელი; წოდების შესაბამისი ატრიბუტიკა და ფურნიტურა.

2. ყოველდღიური ზამთრის ფორმა – შავი ფერის შარვალი, შავი ფერის წინაფრიანი დათბუნებული ქუდი, შავი ფერის დათბუნებული ქურთუკი, ღია ლურჯი პერანგი, შავი ფერის ჰალსტუხი, შავი ფერის ნახევრად მაღალყელიანი ფეხსაცმელი; წოდების შესაბამისი ატრიბუტიკა და ფურნიტურა.

3. ყოველდღიური ზამთრის ფორმა – შავი ფერის ფეხსაცმელში ჩაშვებული შარვალი, შავი ფერის წინაფრიანი დათბუნებული ქუდი, შავი ფერის დათბუნებული ქურთუკი, ღია ლურჯი პერანგი, შავი ფერის ჰალსტუხი, შავი ფერის მაღალყელიანი ფეხსაცმელი; წოდების შესაბამისი ატრიბუტიკა და ფურნიტურა.

პლანშეტი №4

1. ყოველდღიური საგაზაფხულო-საშემოდგომო ფორმა – შავი ფერის შარვალი და შავი ფერის ქურთუკი, შავი ფერის წინაფრიანი ქუდი, ღია ლურჯი პერანგი, შავი ჰალსტუხი, შავი ფერის ფეხსაცმელი; წოდების შესაბამისი ატრიბუტიკა და ფურნიტურა.

2. ყოველდღიური საზაფხულო ფორმა – შავი ფერის შარვალი, შავი ფერის კეპი, ღია ლურჯი პერანგი მოკლე სახელოთი, შავი ფერის ფეხსაცმელი; წოდების შესაბამისი ატრიბუტიკა და ფურნიტურა.

3. ყოველდღიური საზაფხულო ფორმა – შავი ფერის შარვალი, შავი ფერის წინაფრიანი ქუდი, ღია ლურჯი პერანგი გრძელი სახელოთი, შავი ჰალსტუხი, შავი ფერის ფეხსაცმელი; წოდების შესაბამისი ატრიბუტიკა და ფურნიტურა.

4. ყოველდღიური ზამთრის ფორმა – შავი ფერის შარვალი, შავი ფერის წინაფრიანი დათბილული ქუდი, შავი ფერის გრძელი დათბილული ქურთუკი, ღია ლურჯი პერანგი, შავი ფერის ჰალსტუხი, შავი ფერის მაღალყელიანი ფეხსაცმელი; წოდების შესაბამისი ატრიბუტიკა და ფურნიტურა.

პლანშეტი №5

1. ყოველდღიური საგაზაფხულო-საშემოდგომო ფორმა – დათბუნებული ქურთუკის კონტურული ნახაზი. წარწერა ორ ენაზე: „პატრული“; „POLICE“.

2. ყოველდღიური ზამთრის ფორმა – მოკლე დათბუნებული ქურთუკის კონტურული ნახაზი.

3. ყოველდღიური საგაზაფხულო-საშემოდგომო ფორმა – დათბუნებული სვიტერის კონტურული ნახაზი.

4. ყოველდღიური ზამთრის ფორმა – გრძელი დათბუნებული ქურთუკის კონტურული ნახაზი. წარწერა ორ ენაზე: „პატრული“; „POLICE“.

პლანშეტი №6

პოლიციის გენერალ-მაიორი

სამხრე – შავი ფერის სამხრე (მანჟეტი), ოქროსფერი კანტებით, სტილიზებული ორნამენტი, ორი ვარსკვლავი.

შევრონი – სამკლავური ოქროსფერი ერთი ხვეული და ორი ვარსკვლავი.

პოლიციის გენერალ-ლეიტენანტი

სამხრე – შავი ფერის სამხრე (მანჟეტი), ოქროსფერი კანტებით, სტილიზებული ორნამენტი, ერთი ვარსკვლავი.

შევრონი – სამკლაური ოქროსფერი ერთი ხვეული და ერთი ვარსკვლავი.

პოლიციის გენერალ-პოლკოვნიკი

სამხრე – შავი ფერის სამხრე (მანჟეტი), ოქროსფერი კანტებით, სტილიზებული ორნამენტი, სამი ვარსკვლავი.

შევრონი – სამკლავური ოქროსფერი ერთი ხვეული და სამი ვარსკვლავი.

პოლიციის მაიორი

სამხრე – შავი ფერის სამხრე (მანჟეტი), ოქროსფერი სტილიზებული ორნამენტი, ერთი ვარსკვლავი.

შევრონი – სამკლავური ოქროსფერი ერთი ხვეული.

პოლიციის ვიცე-პოლკოვნიკი

სამხრე – შავი ფერის სამხრე (მანჟეტი), ოქროსფერი სტილიზებული ორნამენტი, ორი ვარსკვლავი (მცირე).

შევრონი – სამკლავური ოქროსფერი ერთი ხვეული, ერთი ხაზი.

პოლიციის პოლკოვნიკი

სამხრე – შავი ფერის სამხრე (მანჟეტი), ოქროსფერი სტილიზებული ორნამენტი, სამი ვარსკვლავი (მცირე).

შევრონი – სამკლაური ოქროსფერი ერთი ხვეული, ორი ხაზი.

პოლიციის უმცროსი ლეიტენანტი

სამხრე – შავი ფერის სამხრე (მანჟეტი), ოქროსფერი ერთი ვარსკვლავი (მცირე).

შევრონი – სამკლავური ოქროსფერი ერთი ხაზი.

პოლიციის ლეიტენანტი

სამხრე – შავი ფერის სამხრე (მანჟეტი), ოქროსფერი ორი ვარსკვლავი (მცირე).

შევრონი – სამკლაური ოქროსფერი ორი ხაზი.

პოლიციის უფროსი ლეიტენანტი

სამხრე – შავი ფერის სამხრე (მანჟეტი), ოქროსფერი სამი ვარსკვლავი (მცირე).

შევრონი – სამკლავური ოქროსფერი სამი ხაზი.

პოლიციის კაპიტანი

სამხრე – შავი ფერის სამხრე (მანჟეტი), ოქროსფერი ოთხი ვარსკვლავი (მცირე).

შევრონი – სამკლაური ოქროსფერი ოთხი ხაზი.

პოლიციის რიგითი

სამხრე – შავი ფერის სამხრე (მანჟეტი).

პოლიციის უმცროსი სერჟანტი

სამხრე – შავი ფერის სამხრე (მანჟეტი), ერთი ოქროსფერი ზოლი (მცირე).

შევრონი – სამკლაური ერთი ოქროსფერი ჰორიზონტალური ხაზი.

პოლიციის სერჟანტი

სამხრე – შავი ფერის სამხრე (მანჟეტი), ორი ოქროსფერი ზოლი (მცირე).

შევრონი – სამკლავური ორი ოქროსფერი ჰორიზონტალური ხაზი.

პოლიციის უფროსი სერჟანტი

სამხრე – შავი ფერის სამხრე (მანჟეტი), სამი ოქროსფერი ზოლი (მცირე).

შევრონი – სამკლავური სამი ოქროსფერი ჰორიზონტალური ხაზი.

პოლიციის ზემდეგი

სამხრე – შავი ფერის სამხრე (მანჟეტი), ერთი ოქროსფერი ფართო ზოლი (მცირე).

შევრონი – სამკლავური ერთი ოქროსფერი ფართო ჰორიზონტალური ხაზი.

პლანშეტი №7

1. ქუდის ემბლემა (კოკარდა) – ფონი ვერცხლისფერი შვიდქიმიანი სხივებიანი ვარსკვლავი, მასზე გამოსახულია სახელმწიფო გერბის ოქროსფერი სტილიზებული კომპოზიცია. ჰერალდიკურ ფარზე ამოტვიფრულია ,,ბოლნურ-კაცხური” ჯვარი. ფარი უჰყრიათ ფარისმტვირთველებს – ლომებს, რომლებიც დგანან სადევიზო ბაფთაზე, რომელზედაც შავი მანქანით ამოტვიფრულია წარწერა: ,,საქართველოს პოლიცია” და ინგლისურ ენაზე წარწერა: „POLICE”.

2. სამკერდე ემბლემა – ფონი ვერცხლისფერი სტილიზებული თორმეტქიმიანი სხივებიანი ვარსკვლავი, მასზე გამოსახულია ოქროსფერი ჰერალდიკური ფარი, რომელზედაც გამოსახულია მეწამულ (წითელ) ველზე გამოსახული ოქროსფერი ლომი – შინაგან საქმეთა სამინისტროს ემბლემა. ფარს აგვირგვინებს ,,ივერიული” გვირგვინი. მთავარ ფარს გარს არტყია სადევიზო ბაფთები, სადაც ლაჟვარდოვან (ლურჯ) ველზე არის ოქროსფერი წარწერა: ,,საპატრულო პოლიცია” და წარწერა ინგლისურ ენაზე: ,,POLICE”.

3. სამკლაური ემბლემა – სტილიზებული ჰერალდიკური ფარი, შავ ველზე, რომელსაც გარს არტყია ოქროსფერი (ყვითელი) კანტი, გამოსახულია სახელმწიფო გერბის ოქროსფერი (ყვითელი) სტილიზებული კომპოზიცია. ჰერალდიკურ ფარზე ამოტვიფრულია მეწამული (წითელი) ,,ბოლონურ-კაცხური” ჯვარი (წმინდა გიორგის სიმბოლური გამოსახულება). ფარი უპყრიათ ფარისმტვირთველებს – ლომებს, რომლებიც დგანან სტილიზებულ ორნამენტზე. კომპოზიციის ზედა მხარეს არის ოქროსფერი (ყვითელი) წარწერა: ,,საქართველო”, ქვედა ნაწილში კი – ,,საპატრულო პოლიცია” და ოქროსფერი (ყვითელი) შვიდქიმიანი ვარსკვლავი.

პლანშეტი №8

1. ქუდის ემბლემა (კოკარდა) – კონტურული ნახაზი.

2. სამკერდე ემბლემა – კონტურული ნახაზი.

3. სამკლაური ემბლემა – კონტურული ნახაზი.

